Nos Bertrandus archidiadonus Belnensis et ego Willermus Galien canonicus Eduensis, obedientarii terre ad ecclesiam Eduensem pertinentis, notum facimus presentibus et futuris, quod Audonus Batelou et Isabella uxor ejus, de assensu nostro Iohanni de Paris canonico et abbati sancti Stephani, ad servitium altaris sancti Iohannis Evangeliste, quod est situm in ecclesia sancti Lazari, vendiderunt et precise quitaverunt quamdam peciam terre que est sita juxta hoschiam Libaudi Crassi, strata publica mediante eamdem peciam et corveiam domini episcopi, pro decem libris Divion. jam solutis, et ille debet ecclesie Eduensi decem et octo denarios censuales ad festum sancti Simphoriani persolvandos. Hanc vero venditionem prefati Audonus et Isabella uxor ejus fiduciaverunt garantire secundum jus contra omnes homines. Nos autem in hujus rei testimonium presentibus litteris munimen sigillorum nostrorum apposuimus. Actum est hoc in claustro Eduensi coram multis, anno gracie Mº CCº vicesimo sexto.